**Декларирайте по две променливи от всеки от примитивните типове данни. Нека едната числова променлива и единият низ имат една и съща стойност. (Пример 5 и ‘’5)**

* **Аритметични операции**

а) Съберете двете числови променливи и запазете резултат в нова променлива.

б) Новата променлива съберете с низовата променлива с числова стойност. Запазете резултата в променлива и го принтирайте.

в) Съберете някоя от числовите променлива с всяка от булевите и принтирайте резултата.

г) Съберете двете булеви променливи и принтирайте резултата.

д) В един израз извършете операциите изваждане, умножение и деление между числовите променливи и принтирайте резултата.

e) Конкатенирайте низовите променливи, като очакваният резултат са отделни думи в един низ. Принтирайте го.

* **Условни оператори**

Напишете проверка, която открива дали дадено число е четно или нечетно. Ако е четно, принтирайте (“Even number”), ако е нечетно (“Odd number”). Изпробвайте програмата с някои от вече дефинираните числови променливи.

а) Използвайте if/else

б) Използвайте тернарен оператор

Използвайки **switch-case** напишете програма, която при подадено число между 1 и 7 принтира съответния ден от седмицата. Ако числото не е в този интервал, принтира съобщението (“One week has seven days.”). За ден 1 приемаме Понеделник.

* **Цикли**

а)Използвайте **while** цикъл, за да изведете числата от 1 до 10.

б) **For** цикъл, за да изведете четните числа от 1 до 20.

в) **Do while,** за да изведете числата от 10 до 1.

г) Използвайте **For..of** цикъла, за да принтирате всеки от символите на някоя от вече дефинираните низови променливи или използвайте низа “Merry Christmas”.

д) Изберете най-подходящия цикъл и принтирайте факториел на някоя от числовите ви променливи.

* **Оператори за сравнение**

а) Сравнете по тип и по стойност числовата и низовата променлива с еднакви стойности дефинирани в началото. Принтирайте резултата

б) Сравнете същите променливи само по стойност. Принтирайте резултата.

в) Изберете други от дефинираните променливи и направете поне по още 2 сравнения от двата вида.

**Конвертиране на стрингове към числа**

Преобразувайте низа с числова стойност дефиниран в началото в число, след което направете проверка дали преобразуването е успешно.